Offentliggørelse af en ansøgning om registrering i henhold til artikel 6, stk. 2, i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 114/04)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: 2/2000

1. Medlemsstatens ansvarlige myndighed Navn: Ministero delle Politiche agricole e forestali

Adresse: Via XX Settembre, 20, I-00187 Roma

Tlf. (39-06) 481 99 68

Fax (39-06) 42 01 31 26

2. Ansøgende sammenslutning 2.1. Navn: Comitato promotore la Sagra dell'Asparago verde di Altedo

2.2. Adresse: Hovedsæde: Piazza Unità d'Italia, 1, I-40058 Malalbergo (BO)

Ansvarlig afdeling: via Gramsci, 1, I-40051 Altedo (BO)

2.3. Sammensætning: Producent/forarbejdningsvirksomhed (x) Andet ( )

3. Produkttype: Grønsag - Klasse 1.6

4. Varespecifikation (sammenfatning af betingelserne i artikel 4, stk. 2)

4.1. Navn: "Asparago verde di Altedo"

4.2. Beskrivelse: Den beskyttede geografiske betegnelse "Asparago verde di Altedo" er forbeholdt asparges fra marker, der er opført i et register i det i punkt 4.7 nævnte kontrolorgan, og som er tilplantet med følgende sorter af grøn asparges: tidlig Argenteuil, Eros, Marte og Ringo og andre sorter, som dog højst må udgøre 20 %.

Den beskyttede geografiske betegnelse "Asparago Verde di Altedo" er forbeholdt asparges i følgende to kategorier med de kendetegn, som er fastsat i EU-bestemmelserne om markedsføring af asparges:

- Kategori "Extra"

- Kategori I.

Under hensyntagen til de særlige bestemmelser, der gælder for disse to kategorier, og de tilladte afvigelser skal grønne Altedo-asparges, når de udbydes til salg, opfylde følgende markedsførings- og kvalitetskrav. De skal være:

- hele

- friske af udseende

- sunde

- fri for angreb fra gnavere og insekter

- rene, dvs. renset for jord og andre urenheder

- fri for unormal ydre fugtighed, dvs. tørret tilstrækkeligt efter eventuel vask eller nedkøling med koldt vand

- fri for fremmed lugt og smag (som følge af gæring eller mug).

Herudover må aspargeserne ikke være: hule, revnede, skrællede eller knækkede.

Aspargeserne skal være velformede, spidsen skal være fast, og i kategori I kan de være let bøjede.

4.3. Geografisk område: Det område, hvor der produceres grøn Altedo-asparges, ligger mellem Via Emilia i Bologna-provinsen, Adriaterhavskysten og Po i Ferrara-provinsen. Mere præcist omfatter dette område følgende kommuner i Bologna- og Ferrara-provinserne:

BOLOGNA-PROVINSEN: Anzola dell'Emilia, Argelato, Bologna, Budrio, Baricella, Bentivoglio, Calderara di Reno, Crevalcore, Castello d'Argile, Castelmaggiore, Castel San Pietro Terme, Castenaso, Castelguelfo, Dozza, Galliera, Granarolo dell'Emilia, Imola, Malalbergo, Medicina, Minerbio, Molinella, Mordano, Ozzano dell'Emilia, Pieve di Cento, Sala Bolognese, Sant'Agata Bolognese, San Giovanni Persiceto, San Giorgio di Piano, San Lazzaro di Savena, San Pietro in Casale

FERRARA-PROVINSEN: Argenta, Berra, Bondeno, Cento, Codigoro, Comacchio, Copparo, Ferrara, Formignana, Goro, Iolanda di Savoia, Lagosanto, Masi Torello, Mesola, Mirabello, Migliaro, Migliarino, Massafiscaglia, Ostellato, Portomaggiore, Poggio Renatico, Ro, Sant'Agostino, Tresigallo, Vigarano Mainarda, Voghiera.

4.4. Bevis for oprindelse: Af historiske dokumenter, som går helt tilbage til det 13. århundrede, fremgår det, at grønne asparges altid er blevet dyrket, markedsført og brugt i madlavningen i Altedo og i de tilstødende områder.

På landbrugsjorden "blev der høstet korn, grøntfoder, hamp og grøntsager, herunder en grøntsag, som på den tid blev højt værdsat på grund af dens fortryllende smag", nemlig lavlandets asparges, som i de forløbne århundreder flittigt er blevet brugt af kokkene i Bologna-området, hvilket fremgår af aspargesopskrifterne i de skriftlige overleveringer.

Det første vidnesbyrd om de grønne asparges findes i det berømte værk "Ruralium Commodorium Libri Duodecim" af den kendte agronom Pier Crescenzi, som blev født i Bologna i 1233. Det 16. århundredes læge og forfatter Baldassarre Pisanelli, som ligeledes var fra Bologna, anbefalede i sin bog "Trattato de' cibi et del bere", at man brugte dyrkede asparges, fordi de var bedre end de vilde. Disse eksempler viser, at asparges er blevet brugt i vores region langt tilbage i tiden.

Vincenzo Tanara, som levede i Bologna i det 17. århundrede, og som ligeledes var agronom og en kendt kok, omtaler den grønne asparges i sin bog "L'economia del cittadino in villa" fra 1644.

(For yderligere oplysninger henvises til værket "Altedo e la tradizione dell'Asparago nel Bolognese").

BGB-produktionens oprindelse kontrolleres af det i punkt 4.7 nævnte kontrolorgan, som gennem en række krav til de berørte producenter i hele produktionsområdet sikrer, at de grønne Altedo-asparges med beskyttet geografisk betegnelse kommer fra det geografisk afgrænsede produktionsområde.

De vigtigste krav, der stilles til producenterne, og som sikrer, at produktet kan følges i alle led i produktionen, forarbejdningen og emballeringen, er følgende:

- producenterne skal på eget initiativ på forhånd lade sig registrere i det register over de dyrkede arealer, som blev oprettet, og som administreres og ajourføres af kontrolorganet

- producenterne skal, når aspargessæsonen er slut, give kontrolorganet meddelelse om, hvor stor deres aspargesproduktion har været, og eventuelt hvor mange asparges de har leveret til fælles forarbejdningsvirksomheder

- alle partier asparges, som er emballeret og mærket med den geografisk beskyttede betegnelse "Asparago verde di Altedo" skal certificeres, inden de udbydes til salg til forbrugerne.

4.5. Produktionsmetode: Jordbunds- og klimaforhold i dyrkningsområdet: Inden for det geografisk afgrænsede dyrkningsområde skal jorden, for at den er egnet til dyrkning af grønne Altedo-asparges, være sandjord, ren sandjord eller ren sandjord med et indhold af ler. Klimaet er det typiske klima for det nedre Padana.

Dyrkningsmetoder: Grønne Altedo-asparges dyrkes i vekseldrift. Nye arealer kan tilplantes med asparges, forudsat at der i de forudgående seks år ikke har været dyrket asparges, og at der i året forinden ikke har været dyrket hverken lucerne, kartofler, gulerødder, bederoer eller meloner.

Før tilplantningen skal jorden bearbejdes i en dybde på mindst 40 cm og højst 60 cm. Herudover skal jorden være veldrænet for at undgå stående vand.

Plantemateriale (rodstokke eller småplanter) plantes i riller, som er opridset på forhånd, og som har en dybde på mellem 25 og 35 cm. Der plantes i rækker med mindst 33 cm mellem hver plante. Mellem rækkerne skal der være mindst 1 m. Rodstokkene skal være på mindst 70 g og være fri for sygdomme. Småplanterne kan udplantes fra de sidste ti dage af april og kræver eventuelt, at der opstilles et nødvandingsanlæg.

Gødning: Før en mark tilplantes med grøn Altedo-asparges skal der foretages en tilbundsgående jordbundsanalyse, som er gyldig i fem år. Jorden tilføres hvert år de stoffer, som aspargesplanterne har brug for. Sammen med resultaterne af jordbundsanalysen anvendes følgende gennemsnitværdier ved gødningen:

N = 25 kg/t asparges; P2O5 = 7 kg/t asparges; K2O = 22,5 kg/t asparges

Under hele forløbet, dvs. under tilplantning, vækst og produktion, skal kunstgødning blandes med naturlig gødning (staldgødning, hornmel etc.) og altid anvendes under iagttagelse af resultaterne af jordbundsanalysen.

Plantepleje: I to år passes aspargesplanterne ud over gødningen også med andre plantesundhedsprodukter for de dele af planten, der er over jorden. Jorden sættes op i bede, og der kan eventuelt vandes i tørkeperioder. To år efter tilplantningen kan man begynde at stikke asparges som beskrevet ovenfor.

Høstning: Høstningen starter som regel i det andet år. For at undgå at svække planten og dermed forringe kvaliteten af aspargeserne og den fremtidige produktion skal følgende stikningsperioder overholdes:

- andet år: 15-20 dage

- tredje år: 30-40 dage

- fjerde år og derefter: 60-65 dage

Der må højst produceres 10 t asparges pr. ha om året på de aspargesmarker, som er i fuld produktion. Stikningen af asparges må ikke finde sted efter den 20. juni.

De grønne Altedo-asparges bør om muligt stikkes på de køligste tidspunkter af dagen.

Opbevaring og emballering: Efter stikningen skal de grønne asparges leveres til forarbejdsningscentret enten i bundter eller i løs vægt.

Af hensyn til deres holdbarhed skal metabolismen formindskes ved en hurtig afkøling ved hjælp af en delvis nedsænkning i vand eller et lignende system.

Til sidst samles de grønne asparges i bundter à mindst 250 g og højst 3 kg. Bundterne, som afrettes i den nederste ende, bindes for neden enten maskinelt eller i hånden. Bundtets nederste del kan forsynes med en serviet af et passende materiale eller et bånd ligeledes af et passende materiale, hvorefter de lægges i kasser med henblik på salg til forbrugerne.

4.6. Tilknytning: Jordbundens særlige sammensætning, det fugtige og tågede klima i det nedre Padana, som omfatter hele det ovenfor angivne område, de traditionelle dyrkningsmetoder, som er baseret på århundrede gamle erfaringer, der er gået i arv fra far til søn, gør, at den grønne asparges får den karakteristiske kvalitet og de særlige kendetegn, som er tæt forbundet med det angivne område, der derfor bør betragtes som det ideelle område for dyrkning af den grønne Altedo-asparges.

4.7. Kontrolinstans: Navn: Check Fruit Srl

Adresse: Via J. Barozzi, 8, I-40126 Bologna

4.8. Mærkning: Som angivet ovenfor skal der på de grønne Altedo-asparges' emballage ud over de oplysninger, der skal angives i henhold til den nationale lovgivning og EU-bestemmelserne om markedsføring af asparges, også anføres følgende med trykte bogstaver af samme størrelse "Asparago verde di Altedo" og "Indicazione Geografica Protetta".

I umiddelbar sammenhæng med disse oplysninger skal logoet eller det særlige mærke for den beskyttede geografiske betegnelse "Asparago verde di Altedo" angives. Logoet/mærket er beskrevet, bl.a. med hensyn til farver, og afbilledet i den grafiske vejledning, der er vedlagt dyrkningsbestemmelserne.

4.9. Krav i nationale bestemmelser: -

EF-nr.: IT/00127/2000.04.19.

Dato for modtagelse af den fuldstændige ansøgning: 1 juni 2001.